**Bologna ülikool** (*Università degli Studi di Bologna*) on ülikool Bolognas, üks suuremaid ülikoole Itaalias. Selle asutamisajaks arvatakse aastat 1088. See on Euroopa (ja läänemaailma) vanim ülikool ning üks maailma vanemaid pidevalt tegutsenud ülikoole.

Bologna ülikoolis õpib 2021/22 õppeaasta seisuga 93 753 õpilast (sh 7 630 rahvusvahelist õpilast), mis teeb sellest ühe suurima ülikooli Euroopas. Bologna ülikoolil on viis linnakut: Bologna, Forlì, Cesena, Rimini ja Ravenna, filjaal on ka Buenos Aireses. 

Bologna ülikoolil oli teaduses keskne roll nii keskajal kui ka renessansiajastul, õpetates Mikołaj Kopernikut ja teisi märkimisväärseid matemaatikuid. Vilistlaste seas on palju Itaalia teadlasi, peaministreid, ülemkohtu kohtunikke ja preestreid. [2]

Bologna ülikool on üks olulisi keskusi Euroopas semiootika vallas (Tartu ülikooli ja Århusi ülikooli kõrval). Ülikooli juhtivaid semiootikuid oli pikka aega Umberto Eco.

Bologna Ülikool on asutatud 1088. aastal. Ülikooli raamatukogu pärineb aastast 1605.

Süsteem
-------

Tänasel päeval pakub ülikool üle 100 erineva *Laurea* ja *Laurea breve* esimese astme kraadi (õpe kestab kolm aastat). Esimese astme kraadile järgneb *Laurea specialistica* või *Laurea magistrale* ehk teise astme kraad, mille valikuid on samuti üle 100. Teise astme kraadi õpe kestab kaks aastat. 11 kursust on säilitanud varasemad reeglid ehk õpe toimub kohe viie- või kuueaastase tsüklina (*Laurea specialistica a ciclo unico* ja *Laurea magistrale a ciclo unico*). Kuueaastast õpet nõuavad meditsiin ja hambaravi. Peale *Laureat* on võimalik omandada esimese taseme magistriõpe (üheaastane õpe). Pärast teise taseme kraadide omandamist saab edasi minna teise taseme magistriõppesse, erialakoolidesse või teadusdoktorantuuri. 

### Osakonnad:

1. Põllumajandus- ja toiduteadus
2. Arhitektuur
3. Bioloogia-, geoloogia- ja keskkonnateadused
4. Biomeditsiin ja neuromotoorne teadus
5. Keemia
6. Tsiviil-, keemia-, keskkonna ja materjalitehnika
7. Klassikaline filoloogia ja Itaalia
8. Arvutiteadus ja tehnika
9. Kultuuripärand
10. Majandus
11. Haridus
12. Elektri-, elektroonika- ja infotehnoloogia
13. Elukvaliteedi uuringud
14. Ajalugu ja kultuurid
15. Tööstuskeemia
16. Tööstustehnika
17. Suuline ja kirjalik tõlkimine
18. Õigus
19. Juhtimine
20. Matemaatika
21. Meditsiin- ja kirurgia
22. Kaasaegsed keeled, kirjandus ja kultuurid
23. Farmaatsia ja biotehnoloogia
24. Filosoofia ja kommunikatsioon
25. Füüsika ja astronoomia
26. Poliitika- ja sotsiaalteadused
27. Psühholoogia
28. Sotsioloogia ja äriõigus
29. Statistikateadused
30. Kunstid
31. Veterinaarmeditsiin

Vilistlased
-----------

* Adone Zoli, endine Itaalia peaminister
* Kardinal Alberto Bolognetti
* Álvaro de Figueroa, endine Hispaania peaminister
* Anna M. Borgi, Itaalia psühholoog
* Augusto Righi, elektromagnetismi uurimise teerajaja
* Carlo Goldini, Itaalia näitekirjanik
* Carlo Rovelli, Itaalia füüsik
* Dante Alighieri, Itaalia luuletaja, kirjanik ja filosoof
* Laura Bassi
* Mikołaj Kopernik
* Umberto Eco, Itaalia semiootik

Ja paljud teised.

Ülikooli tase
-------------

2022 aasta teisuga on Bologna Ülikool *QS World Univeristy Rankings* põhjal maailmas 166 kohal ja Itaalias esimesel kohal.

Välislingid
-----------

* Koduleht

1. ↑  "The University today: numbers and innovation - University of Bologna". *www.unibo.it* (inglise). Vaadatud 22. jaanuaril 2024.
2. ↑  "Bologna Ülikool" (Ameerika inglise). Vaadatud 22. jaanuaril 2024.
3. ↑  "The University today: numbers and innovation - University of Bologna". *www.unibo.it* (inglise). Vaadatud 22. jaanuaril 2024.
4. ↑  "Righi, Augusto | Encyclopedia.com". *www.encyclopedia.com*. Vaadatud 22. jaanuaril 2024.